पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर उमाशंकर भार्गव ने वीडियो कॉफ्रेसिंग के माध्यम से जिले के सभी एसडीएम, जनपद सीईओ, सीएमओ, बीएमओ सहित अन्य अधिकारियों से अनुभागों में कोरोना संक्रमण को रोकने, संक्रमित मरीजों के उपचार एवं किल कोरोना अभियान की जानकारी ली।
कलेक्टर भार्गव ने सभी अधिकारियों को संभागायुक्त कवीन्द्र कियावत के निर्देशों के मुताबिक ग्रामीण एवं नगरीय क्षेत्रों में सतत रूप से सर्वे कार्य कराया जाना तथा मॉनीटरिंग सुनिश्चित करने के निर्देश दिए। बैठक में कलेक्टर भार्गव ने कहा कि कोरोना संक्रमण की चेन को तोड़ने के लिए जरूरी है कि किल कोरोना अभियान-2 का प्रभावी क्रियान्वयन किया जाए। सभी एसडीएम ब्लॉक स्तर से पंचायत स्तर तक दल बनाते हुए सर्वे कार्य की सतत मॉनीटरिंग करें।
साथ ही सभी बीएमओ पर्याप्त मात्रा में दवाई की किट की उपलब्धता सुनिश्चित करें। कोरोना संक्रमण के प्रभावी नियंत्रण के लिए प्रत्येक सब डिविजन में एक कंट्रोल रूम बनाया जाएगा तथा कलेक्टर द्वारा कंट्रोल रूम प्रभारी से प्रतिदिन जानकारी ली जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn